rejauldu/bengali-wikipedia huggingface dataset:
পাহাড়তলী ডিগ্রি কলেজ চট্টগ্রামে অবস্থিত একটি স্নাতক শিক্ষাপ্রতিষ্ঠান। এটি ১৯৬৫ খ্রিষ্টাব্দে প্রতিষ্ঠিত হয়। এটি জাতীয় বিশ্ববিদ্যালয়ের অধিভুক্ত।কলেজটিতে বিজ্ঞান,ব্যবসায় শিক্ষা,মানবিক বিভাগে পড়ানো হয়।পাহাড়তলী কলেজ  ইতিহাস  কলেজ ভবন  •মূল ভবন (দুইতলা বিশিষ্ট বৃহৎ এই ভবনে একই সাথে বিজ্ঞান,ব্যবসা,মানবিক,লাইব্রেরী,ল্যাব ও ডিগ্রি শাখার কিছু কার্যক্রম পরিচালিত হয়) •আইসিটি ভবন (পাঁচ তলা বিশিষ্ট) •বিজ্ঞান ভবন (তিনতলা বিশিষ্ট) মাঠ কলেজটিতে মূল ভবনের সামনে বড় একটি মাঠ রয়েছে। কৃতি শিক্ষার্থী  অনুষদ ও বিভাগসমূহ  বিজ্ঞান, ব্যবসায় শিক্ষা,সমাজবিজ্ঞান অনুষদের প্রায় ১৩ টি বিষয়ে এখানে পড়ানো হয়ে থাকে।  উচ্চমাধ্যমিক   বিজ্ঞান  ব্যবসায় শিক্ষা  মানবিক  স্নাতক(পাস)   বিএ(পাস)  বিএসএস(পাস)  বিবিএস(পাস) আরো দেখুন  চট্টগ্রামের কলেজসমূহের তালিকা  ওমরগণি এম.ই.এস. কলেজ  তথ্যসূত্র  বহিঃসংযোগ  অফিসিয়াল ওয়েবসাইটে  অফিসিয়াল ফেসবুক পেইজ  বিষয়শ্রেণী:চট্টগ্রাম জেলার মহাবিদ্যালয় বিষয়শ্রেণী:চট্টগ্রামের বিশ্ববিদ্যালয় ও মহাবিদ্যালয় বিষয়শ্রেণী:চট্টগ্রাম জেলায় জাতীয় বিশ্ববিদ্যালয় অধিভুক্ত মহাবিদ্যালয় বিষয়শ্রেণী:১৯৬৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৬৫-এ পূর্ব পাকিস্তানে প্রতিষ্ঠিত বিষয়শ্রেণী:চট্টগ্রাম শিক্ষা বোর্ডের অন্তর্ভুক্ত কলেজ বিষয়শ্রেণী:৫৭ বিএনসিসি স্কোয়াড্রনের ইউনিট
থাম্ব| মার্চা দা ম্যাকোনহা, ব্রাসিলিয়া, ২০১৩ ডান|থাম্ব| মার্চা দা ম্যাকোনহা, রিও ডি জেনিরো, ২০১৪ ব্রাজিলে গাঁজা বেআইনি এবং অপরাধমূলক, কিন্তু ব্যক্তিগত পরিমাণের দখল এবং চাষ এবং ব্যক্তিগত ব্যবহারের জন্য ২০০৬ সালে দণ্ডমুক্ত করা হয়েছিল।  অস্থায়ীভাবে অসুস্থ রোগী বা যারা চিকিত্সার অন্যান্য বিকল্পগুলি শেষ করে ফেলেছেন তাদের জন্য গাঁজা ওষুধ ব্যবহারের অনুমতি দেওয়া হয়। গাঁজা-ভিত্তিক ওষুধ আমদানি, উত্পাদন এবং বিক্রি করাও সম্ভব।    ইতিহাস  ১৮০০-এর দশকের গোড়ার দিকে পর্তুগিজ উপনিবেশবাদীরা ব্রাজিলে গাঁজার প্রচলন করেছিল। তাদের উদ্দেশ্য হতে পারে হেম্প ফাইবার চাষ করা, কিন্তু আফ্রিকা থেকে পাচার করা পর্তুগিজ দাসরা গাঁজার সাথে পরিচিত ছিল এবং এটি সাইকোঅ্যাকটিভভাবে ব্যবহার করত, ১৮৩০ সালে রিও ডি জেনিরোর পৌর কাউন্সিল শহরে গাঁজা আনা নিষিদ্ধ করার জন্য নেতৃত্ব দেয় এবং কোন দাস কর্তৃক এর ব্যবহারকে শাস্তি দেয়।    মেডিকেল গাঁজা  ২০১৫ সাল থেকে, ০.২% টিএইচসি-এর বেশি গাঁজা ওষুধগুলি অস্থায়ীভাবে অসুস্থ রোগীদের জন্য বা যারা অন্যান্য চিকিত্সার বিকল্পগুলি শেষ করে দিয়েছে তাদের জন্য নির্ধারিত হতে পারে। প্রাথমিকভাবে এই ওষুধগুলি শুধুমাত্র আনভিসা থেকে বিশেষ অনুমোদন নিয়ে আমদানি করা যেতে পারে, তবে ২০১৯ সালে ফার্মেসি বিক্রির অনুমতি দেওয়ার জন্য নিয়মগুলি শিথিল করা হয়েছিল। ০.২% টিএইচসি-এর কম পণ্য সীমাবদ্ধতার সাথে নির্ধারিত হতে পারে।    ২০১৭ সালের জানুয়ারিতে ব্রাজিল একটি গাঁজা-ভিত্তিক ওষুধের জন্য তার প্রথম লাইসেন্স জারি করে, যা মেভাটাইল ওরাল স্প্রে (আন্তর্জাতিকভাবে স্যাটিভেক্স নামে পরিচিত) বিক্রির অনুমতি দেয়।   ২০২০ সালের মার্চ মাসে, পার্নামবুকো রাজ্য ঔষধি উদ্দেশ্যে গাঁজার চারা ঘরোয়া রোপণের প্রথম জাতীয় লাইসেন্স জারি করে।    তথ্যসূত্র   বিষয়শ্রেণী:ব্রাজিলে গাঁজা বিষয়শ্রেণী:দেশ অনুযায়ী গাঁজা
থাম্ব|এইচআইভি/এইডস ব্যবস্থাপনাবৈজ্ঞানিক শ্রেণিবিভাগ  (র্যাঙ্কবিহীন):	ভাইরাস  রাজ্য :	রিবোভিরিয়া  রাজ্য:	পরর্ণবীরে  ফিলাম:	আর্টভারভিরিকোটা  পরিবার:	রেট্রোভাইরাস  উপপরিবার:	অর্থোরেট্রোভিরিনা  বংশ:	লেন্টিভাইরাস এইচআইভি/এইডস ব্যবস্থাপনা বলতে সাধারণত একাধিক রেট্রোভাইরাসনিরোধক ঔষধ ব্যবহার করে এইচআইভি/এইডস নিয়ন্ত্রণ করার প্রচেষ্টাকে বোঝানোহয়। এইচআইভি ভাইরাসের জীবনচক্রের বিভিন্ন ধাপে কাজ করে, এরকম একাধিক শ্রেণীর রেট্রোভাইরাস নিরোধক ঔষধ আছে। বহুসংখ্যক ঔষধ ব্যবহার করে ভিন্ন ভিন্ন ভাইরাসীয় লক্ষ্যের উপর কাজ করাকে অতিসক্রিয় রেট্রোভাইরাসনিরোধক চিকিৎসা (highly active antiretroviral therapy, সংক্ষেপে HAART) নাম দেওয়া হয়েছে। এই চিকিৎসার সুবাদে রোগীর মোট এইচআইভি বোঝা হ্রাস পায়, অনাক্রম্যতন্ত্রের কার্যক্ষমতা বজায় থাকে, এবং রোগজীবাণুর সুযোগসন্ধানী সংক্রমণ (যার ফলে প্রায়শই রোগীর মৃত্যু ঘটে) প্রতিরোধ করা যায়। এই চিকিৎসার ফলে একজন এইচআইভি আক্রান্ত ব্যক্তির থেকে তার (একই লিঙ্গ বা বিপরীত লিঙ্গের) অসংক্রমিত যৌন সঙ্গীর দেহে এইচআইভি সংক্রমণ রোধ করা যায়, তবে এক্ষেত্রে এইচআইভি-শনাক্ত সঙ্গীর দেহে ভাইরাসের পরিমাণ এতই কম হতে হয়, যাতে সেটি শনাক্ত করা সম্ভব হয় না।  এই চিকিৎসা এতই সফল হয়েছে যে বিশ্বের বহু অংশে এইচআইভি একটি দীর্ঘস্থায়ী রোগাবস্থায় পরিণত হয়েছে এবং এইচআইভি সংক্রমণ থেকে জীবনঘাতী এইডস হবার সম্ভাবনা উত্তরোত্তর বিরল হয়ে পড়েছে। মার্কিন যুক্তরাষ্ট্রের জাতীয় অ্যালার্জি ও সংক্রামক রোগ ইনস্টিটিউটের প্রধান অ্যান্থনি ফাউচি-র মতে "এইডস-মুক্ত প্রজন্ম এখন হাতের নাগালে"। ২০১২ সালে তিনি লেখেন যে রেট্রোভাইরাস নিরোধক চিকিৎসার মাধ্যমে কেবল ২০১০ সালেই ৭ লক্ষ প্রাণ বাঁচানো সম্ভব হয়। চিকিৎসা গবেষণা সাময়িকী ল্যান্সেট-এ প্রকাশিত আরেকটি মন্তব্যমূলক রচনাতে লেখা হয় যে এইডস কোনও তীব্র ও সম্ভাব্য প্রাণঘাতী জটিলাবস্থা নয়, বরং স্বাস্থ্যকর্মীরা বর্তমানে তার পরিবর্তে একটি দীর্ঘস্থায়ী রোগের মোকাবেলা করছেন যা আরোগ্যমূলক চিকিৎসার অনুপস্থিতিতে বহু দশক ধরে টিকে থাকবে।  মার্কিন যুক্তরাষ্ট্রের স্বাস্থ্য ও মানবসেবা অধিদপ্তর ও বিশ্ব স্বাস্থ্য সংস্থা এইচআইভি সংক্রমণে আক্রান্ত সমস্ত রোগীকে রেট্রোভাইরাসনিরোধক চিকিৎসা প্রদানের সুপারিশ করেছে। যেহেতু ঔষধগ্রহণের নিয়ম নির্বাচন ও অনুসরণ করা, পার্শ্বপ্রতিক্রিয়ার সম্ভাবনা, এবং নিয়মিত ওষুধগ্রহণের মাধ্যমে ভাইরাসনিরোধক ঔষধের বিরুদ্ধে ভাইরাসের প্রতিরোধী ক্ষমতা প্রতিরোধ করা, ইত্যাদি একটি জটিল পদ্ধতি, তাই এই সংস্থাগুলি রোগীদের সাথে একত্রে বসে চিকিৎসা নির্বাচন ও চিকিৎসার ঝুঁকি ও সম্ভাব্য উপকারিতা বিশ্লেষণের উপরে জোর দিয়েছে।  বিশ্ব স্বাস্থ্য সংস্থা স্বাস্থ্যকে রোগের অনুপস্থিতি অপেক্ষা বেশি কিছু হিসেবে সংজ্ঞায়িত করেছে। একারণে বহু গবেষক এইচআইভি-সংক্রান্ত সামাজিক কলঙ্ক, এই কলঙ্কের ফলে হস্তক্ষেপমূলক চিকিৎসা গ্রহণে প্রতিবন্ধকতা, এই প্রতিবন্ধকতাগুলিকে কী করে উত্তরণ করা যাবে, এসব বিষয়ে আরও ব্যাপক গবেষণায় নিজেদেরকে আত্মনিয়োগ করেছেন।   তথ্যসূত্র    আরও দেখুন   ভাইরাস নিরোধক   বহিঃসংযোগ   AIDSinfo – Comprehensive resource for HIV/AIDS treatment and clinical trial information from the U. S. Department of Health and Human Services   ASHM – Australian Commentary on HHS Guidelines for the use of Antiretroviral Agents in HIV-1-Infected Adults and Adolescents   Origins of antiretroviral combination therapy  Viral Load research papers, including effectiveness of HAART on reducing viral load  Current status of gene therapy strategies to treat HIV/AIDS  বিষয়শ্রেণী:রেট্রোভাইরাসনিরোধক ঔষধ বিষয়শ্রেণী:হেপাটোটক্সিন বিষয়শ্রেণী:এইচআইভি/এইডস প্রতিরোধ
রঁদাল কলো মুয়ানি (, ; জন্ম: ৫ ডিসেম্বর ১৯৯৮) হলেন একজন ফরাসি পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লিগের শীর্ষ স্তর লিগ ১-এর ক্লাব নাঁত এবং ফ্রান্স অনূর্ধ্ব-২১ দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেলে থাকেন।  ২০০৫–০৬ মৌসুমে, ফরাসি ফুটবল ক্লাব ভিলেপ্যাঁতের যুব পর্যায়ের হয়ে খেলার মাধ্যমে কলো মুয়ানি ফুটবল জগতে প্রবেশ করেছেন এবং পরবর্তীকালে ত্রেমব্লে, তর্সি এবং নাঁতের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৫–১৬ মৌসুমে, ফরাসি ক্লাব নাঁত ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। অতঃপর ২০১৬–১৭ মৌসুমে তিনি নাঁতের মূল দলের অন্তর্ভুক্ত হয়েছেন। পরবর্তীকালে, তিনি বুলনিয়ের হয়ে খেলেছেন।  ২০২০ সালে, কলো মুয়ানি ফ্রান্স অনূর্ধ্ব-২১ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন।  প্রারম্ভিক জীবন রঁদাল কলো মুয়ানি ১৯৯৮ সালের ৫ই ডিসেম্বর তারিখে ফ্রান্সের বঁদিতে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি কঙ্গোলীয় বংশোদ্ভূত।  আন্তর্জাতিক ফুটবল কলো মুয়ানি ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০২০ সালের ৮ই অক্টোবর তারিখে তিনি লিশটেনস্টাইন অনূর্ধ্ব-২১ দলের বিরুদ্ধে ম্যাচে ফ্রান্স অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ফ্রান্স অনূর্ধ্ব-২১ দলে স্থান পেয়েছেন। তিনি ২০২০ সালের ১৬ই নভেম্বর তারিখে সুইজারল্যান্ড অনূর্ধ্ব-২১ দলের বিরুদ্ধে ফ্রান্সের বয়সভিত্তিক দলের হয়ে প্রথমবারের মতো গোল করেছেন।  ব্যক্তিগত জীবন ২০২১ সালের ফেব্রুয়ারি মাসে গুজব ছড়িয়ে পড়ে যে ২০১৮ সালে উইলিয়াম সালিবা দ্বারা ধারণকৃত একটি বিতর্কিত ভিডিওর বিষয়বস্তু ছিল কলো মুয়ানি, উক্ত ভিডিওতে একজন ফ্রান্সের এক তরুণ আন্তর্জাতিক খেলোয়াড় তাকে স্পর্শ করতে এবং হস্তমৈথুন করতে দেখা যায়। তবে কলো মুয়ানি ফ্রান্সের যুব দলে সালিবার মতো একই ড্রেসিংরুমে থাকার বিষয়টি সামাজিক যোগাযোগ মাধ্যমে অস্বীকার করেছেন।  তথ্যসূত্র  বহিঃসংযোগ              বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল ক্লাব নাঁতের খেলোয়াড় বিষয়শ্রেণী:ফরাসি পুরুষ ফুটবলার বিষয়শ্রেণী:ইউনিয়ন স্পোর্তিভ বুলনিয়ের খেলোয়াড় বিষয়শ্রেণী:ফুটবল ফরোয়ার্ড বিষয়শ্রেণী:লিগ ১-এর খেলোয়াড় বিষয়শ্রেণী:ফ্রান্সের অনূর্ধ্ব-২১ আন্তর্জাতিক ফুটবলার বিষয়শ্রেণী:ফরাসি জাতীয় চ্যাম্পিয়নশিপ ৩-এর খেলোয়াড় বিষয়শ্রেণী:ফরাসি জাতীয় চ্যাম্পিয়নশিপ ২-এর খেলোয়াড় বিষয়শ্রেণী:কৃষ্ণাঙ্গ ফরাসি ক্রীড়াবিদ বিষয়শ্রেণী:আইন্ট্রাখট ফ্রাঙ্কফুর্টের খেলোয়াড় বিষয়শ্রেণী:ফরাসি জাতীয় চ্যাম্পিয়নশিপের খেলোয়াড় বিষয়শ্রেণী:ফ্রান্সের আন্তর্জাতিক ফুটবলার বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:পারি সাঁ-জেরমাঁর ফুটবলার বিষয়শ্রেণী:ইয়ুভেন্তুস ফুটবল ক্লাবের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:ইতালিতে ফরাসি প্রবাসী ক্রীড়াবিদ বিষয়শ্রেণী:২১শ শতাব্দীর ফরাসি পুরুষ ক্রীড়াবিদ বিষয়শ্রেণী:ফ্রান্সের নাগরিকীকৃত নাগরিক বিষয়শ্রেণী:ইতালিতে প্রবাসী ফুটবলার বিষয়শ্রেণী:ফ্রান্সের অলিম্পিক ফুটবলার
ক্যাম্প হাফ-ব্লাড ক্রনিকলস (ইংরেজি: Camp Half-Blood Chronicles) হল লেখক রিক রিঅর্ড্যান সৃষ্ট একটি মিডিয়া ফ্র্যাঞ্চাইজ। তিনটি উপন্যাস ধারাবাহিক (প্রতিটি ধারাবাহিক পাঁচটি উপন্যাস সম্বলিত), তিনটি ছোটোগল্প সংকলন, দু’টি পুরাণ সংকলন গ্রন্থ, একটি একক স্বতন্ত্র ছোটোগল্প, একটি প্রবন্ধ সংকলন, একটি সহায়িকা, চারটি গ্রাফিক উপন্যাস, দু’টি চলচ্চিত্র, একটি ভিডিও গেম, একটি মিউজিক্যাল ও অন্যান্য মাধ্যম নিয়ে এটি গড়ে উঠেছে। আধুনিক বিশ্বের প্রেক্ষাপটে রচিত এই কাহিনিগুলির কেন্দ্রবিন্দু একদল কিশোর অর্ধদেবতা; এছাড়া গ্রিক ও রোমান পুরাণের অনেক চরিত্রই এই কাহিনিগুলিতে চিত্রিত হয়েছে। প্রথম ধারাবাহিক পার্সি জ্যাকসন অ্যান্ড দি অলিম্পিয়ানস-এ (২০০৫-২০০৯) বিষয়বস্তু হল গ্রিক অর্ধদেবতাদের একটি সামার ক্যাম্পে পার্সি জ্যাকসন নামে এক কিশোরের অভিযান। দ্বিতীয় ধারাবাহিক দ্য হিরোজ অফ অলিম্পাস-এ আরও কয়েকটি অগ্রণী চরিত্র এবং রোমান অর্ধদেবতাদের অপর একটি ক্যাম্প উপস্থাপন করা হয়। তৃতীয় ধারাবাহিক দ্য ট্রায়ালস অফ অ্যাপোলো-এ নব্য-নশ্বর দেবতা অ্যাপোলোকে উপস্থাপিত করা হয়, সেই সঙ্গে প্রথম ও দ্বিতীয় ধারাবাহিকের অনেক চরিত্রও এখানে বর্ণিত হয়।  এই ফ্র্যাঞ্চাইজের প্রেক্ষাপট রিঅর্ড্যানের অপর দুই ধারাবাহিক অর্থাৎ  দ্য কেন ক্রনিকলস (যা মিশরীয় পুরাণ-ভিত্তিক) ও  ম্যাগনাস চেজ অ্যান্ড দ্য গডস অফ আসগার্ড-এর (যা নর্স পুরাণের প্রেক্ষাপটে রচিত) অনুরূপ কাল্পনিক মহাবিশ্ব। তিনটি ছোটোগল্প প্রকাশিত হওয়ার পর যুক্ত হয় দ্য কেন ক্রনিকলস ও ক্যাম্প হাফ-ব্লাড ক্রনিকলস-এর সঙ্গে; ক্যাম্প হাফ-ব্লাড ক্রনিকলস-এর চরিত্রগুলি দ্য কেন ক্রনিকলস ও ম্যাগনাস চেজ অ্যান্ড দ্য গডস অফ আসগার্ড ধারাবাহিকেও আবির্ভূত হয়।  উপন্যাস ধারাবাহিক  উপন্যাস ধারাবাহিকের কালপঞ্জি দ্য লাইটনিং থিফগ্রীষ্ম ২০০৫ -শীত ২০০৫–২০০৬ দ্য সি অফ মনস্টারসগ্রীষ্ম ২০০৬ দ্য টাইটান’স কার্সউইন্টার ২০০৬–২০০৭ দ্য ব্যাটেল অফ দ্য ল্যাবিরিন্থগ্রীষ্ম ২০০৭ -শীত ২০০৭–২০০৮ দ্য লাস্ট অলিম্পিয়ানগ্রীষ্ম ২০০৮ দ্য লস্ট হিরোশীত ২০০৮–২০০৯ দ্য সন অফ নেপচুনজুনগ্রীষ্ম ২০০৯দ্য মার্ক অফ এথেনাজুলাই দ্য হাউস অফ হেডিস দ্য ব্লাড অফ অলিম্পাস - অগস্ট দ্য হিডেন ওর‍্যাকলশীত ২০১০  আরও দেখুন   রিক রিঅর্ড্যানের পৌরাণিক উপন্যাসের চরিত্রদের তালিকা  পাদটীকা  তথ্যসূত্র  বহিঃসংযোগ  Percy Jackson and the Olympians and The Heroes of Olympus series sites from publisher Disney (readriordan.com)  Rick Riordan Myth Master at publisher Penguin Books (rickriordan.co.UK)   – Percy Jackson universe and more  Camp Half Blood RPG – RPG Game Site  বিষয়শ্রেণী:ক্যাম্প হাফ-ব্লাড ধারাবাহিক বিষয়শ্রেণী:বই ফ্র্যাঞ্চাইজ
নীরেন দে একজন ভারতীয় আইনজীবী ছিলেন এবং ১৯৬৮ সালের নভেম্বর থেকে ১৯৭৭ সালের মার্চ পর্যন্ত ভারতের অ্যাটর্নি জেনারেল ছিলেন এবং এটি ভারতীয় জরুরি অবস্থাকে কভার করেছিলেন।Attorney General of India   এর আগে তিনি ভারতের সলিসিটর জেনারেল ছিলেন । What Indira Gandhi's Emergency proved for India ১৯৭৪ সালে তিনি পদ্মবিভূষণে ভূষিত হন। তিনি বার কাউন্সিল অফ ইন্ডিয়ার চেয়ারম্যানও ছিলেন।    তথ্যসূত্র   বিষয়শ্রেণী:ভারতের অ্যাটর্নি জেনারেল বিষয়শ্রেণী:২০শ শতাব্দীর ভারতীয় আইনজীবী বিষয়শ্রেণী:মৃত্যুর সাল অজানা বিষয়শ্রেণী:১৯০৮-এ জন্ম বিষয়শ্রেণী:পাবলিক অ্যাফেয়ার্সে পদ্মবিভূষণ প্রাপক
নন্হি কলি প্রকল্প হল একটি ভারতীয় বেসরকারি সংস্থা যারা ভারতের সুবিধাবঞ্চিত মেয়েদের শিক্ষায় সহায়তা করে।   ইতিহাস  ১৯৯৬ সালে এই সংস্থাটির প্রতিষ্ঠা করেন আনন্দ মাহিন্দ্রা। নান্দি ফাউন্ডেশন এবং কেসি মাহিন্দ্রা এডুকেশন ট্রাস্ট দ্বারা এটি যৌথভাবে পরিচালিত হয়। এটি মাহিন্দ্রা গ্রুপের কর্পোরেট সামাজিক দায়বদ্ধতা কার্যক্রমের অংশ।   পটভূমি  ভারতে দীর্ঘমেয়াদী ইতিবাচক প্রভাব ফেলার একটি উপায় হিসেবে, নন্হি কলি প্রকল্প মনে করে, ছোট মেয়েদের এবং মহিলাদের শিক্ষিত করা প্রয়োজন। অলাভজনক সংস্থার সভাপতি শীতল মেহতা ডেইলি নিউজ অ্যান্ড অ্যানালাইসিসকে এক সাক্ষাৎকারে বলেন যে, "দেশের অল্প বয়সী মেয়েরা, যারা তাদের মৌলিক অধিকার থেকে বঞ্চিত, আমরা তাদের দুর্দশা সম্পর্কে বিশ্বব্যাপী একটি সচেতনতা তৈরি করতে চেয়েছিলাম।"  নন্হি কলির জন্য নির্বাচিত শিক্ষার্থীরা আর্থিক এবং একাডেমিক উভয় ধরণের সহায়তা পায়। তারা গণিত, বিজ্ঞান এবং ভাষা সম্বন্ধে শেখার জন্য বিশেষ ক্লাসে যোগ দেয়। তাদের শিক্ষার জন্য যেসব খরচ অবিলম্বে বোঝা যায় না, বা প্রাথমিক মূল্যে অন্তর্ভুক্ত নয় (হিডেন কস্ট), যেমন, পেন্সিল, খাতা, স্কুল ব্যাগ, ইউনিফর্ম, জামাকাপড় এবং জুতো ইত্যাদি খরচ নন্হি কলি বহন করে। তহবিল আসে ব্যক্তিগত এবং কর্পোরেট দাতাদের কাছ থেকে, তারা একটি নির্দিষ্ট শিশুর জন্য অর্থায়ন করে এবং স্কুলে তার অগ্রগতি সম্পর্কে নিয়মিত হালনাগাদ পায়। স্পনসররা অনলাইন "গিফট স্টোর"-এ গিয়ে শিক্ষার্থীর জন্য নির্দিষ্ট জিনিসপত্র কিনতে পারে। মাহিন্দ্রা গোষ্ঠী নন্হি কলি প্রকল্পের মাধ্যমে ২২,০০০ শিশু কন্যার শিক্ষার পৃষ্ঠপোষকতা করে।  তৃতীয় পক্ষের মূল্যায়ন দেখায় যে নন্হি কলি মেয়েদের জীবনে উল্লেখযোগ্য প্রভাব ফেলে। এক বছরের মধ্যে, নন্হি কলি শিক্ষার্থীদের শেখার ফলাফলে উন্নতি হয়েছে উপজাতীয় ছত্তিশগড়ে ৪০ শতাংশ থেকে শুরু করে মুম্বাইয়ে ৭৮ শতাংশ পর্যন্ত।   তথ্যসূত্র    বহিঃসংযোগ      বিষয়শ্রেণী:১৯৯৬-এ মহারাষ্ট্রে প্রতিষ্ঠিত বিষয়শ্রেণী:ভারত ভিত্তিক নারী সংগঠন বিষয়শ্রেণী:মাহিন্দ্রা গ্রুপ বিষয়শ্রেণী:ভারত ভিত্তিক শিক্ষা সংগঠন
বৃহস্পতি ৫৫ (ইংরেজি: Jupiter LV) হল বৃহস্পতির একটি প্রাকৃতিক উপগ্রহ। এটি প্রথমে  (ইংরেজি: ) নামে পরিচিত ছিল। ২০০৩ সালে ব্রেট জে. গ্ল্যাডম্যানের নেতৃত্বে জ্যোতির্বিজ্ঞানীদের একটি দল এই উপগ্রহটি আবিষ্কার করেন।MPEC 2003-G20: S/2003 J 18 April 4, 2003 (discovery)  বৃহস্পতি ৫৫-এর ব্যাস প্রায় ২ কিলোমিটার। এটি গড়ে ২০.২২০ জিগামিটার দূরত্ব থেকে ৫৮৭.৩৮ দিনে বৃহস্পতিকে একবার প্রদক্ষিণ করে। ক্রান্তিবৃত্তের সঙ্গে এই উপগ্রহটির নতি ১৪৬° (বৃহস্পতির বিষুবরেখার সঙ্গে ১৪৮°)। এটির গতি পশ্চাদগামী এবং কক্ষপথের উৎকেন্দ্রিকতা ০.১০৪৮।MPEC 2017-L09: S/2003 J 18 June 2, 2017 (recovery and ephemeris)  বৃহস্পতি ৫৫ উপগ্রহটি বৃহস্পতির পশ্চাদগামী উপগ্রহগুলির অ্যানানকি গোষ্ঠীর অন্তর্গত। এই উপগ্রহগুলি ২২.৮ থেকে ২৪.১ জিগামিটার দূরত্ব থেকে মোটামুটি ১৫০-১৫৫° নতিতে বৃহস্পতিতে প্রদক্ষিণ করে।  ২০০৩ সালে আবিষ্কারের পর এই উপগ্রহটি হারিয়ে গিয়েছিল। ২০১৭ সালে এটি পুনরাবিষ্কৃত হয় এবং সেই বছরই এটির স্থায়ী নামকরণ করা হয়।  তথ্যসূত্র  বিষয়শ্রেণী:অ্যানানকি গোষ্ঠী বিষয়শ্রেণী:বৃহস্পতির উপগ্রহ বিষয়শ্রেণী:অনিয়মিত প্রাকৃতিক উপগ্রহ বিষয়শ্রেণী:২০০৩-এ আবিষ্কৃত জ্যোতির্বৈজ্ঞানিক বস্তু
বেন ম্যাথু হুইলার (; জন্ম: ১০ নভেম্বর, ১৯৯১) মার্লবোরার ব্লেনহেইম এলাকায় জন্মগ্রহণকারী নিউজিল্যান্ডীয় ক্রিকেটার।Ben Wheeler  ICC website. Retrieved 13 February 2010 নিউজিল্যান্ড ক্রিকেট দলের অন্যতম সদস্য তিনি। ঘরোয়া প্রথম-শ্রেণীর ক্রিকেটে সেন্ট্রাল ডিস্ট্রিক্টসের প্রতিনিধিত্ব করছেন। দলে তিনি মূলতঃ অল-রাউন্ডার হিসেবে খেলছেন। ডানহাতে ব্যাটিংয়ের পাশাপাশি বামহাতে মিডিয়াম-ফাস্ট বোলিং করে থাকেন বেন হুইলার।  ক্যান্টারবারি উইজার্ডের সাবেক সদস্য রে ডোকার সম্পর্কে তার দাদা। এছাড়াও ছোট ভাই জো হুইলার ওতাগো হাইল্যান্ডার্স লকের পক্ষে খেলেছেন।   খেলোয়াড়ী জীবন  প্লাঙ্কেট শিল্ডে সেন্ট্রাল ডিস্ট্রিক্টস স্ট্যাগস ও হক কাপে মার্লবোরার পক্ষে খেলে থাকেন। ২০১০ সালে আইসিসি অনূর্ধ্ব-১৯ ক্রিকেট বিশ্বকাপে নিউজিল্যান্ড দলের সদস্য ছিলেন।  ২০১৫ সালের ক্রিকেট বিশ্বকাপের পর নিউজিল্যান্ডের একদিনের আন্তর্জাতিক দলে খেলার জন্য আমন্ত্রিত হন। ১৪ জুন, ২০১৫ তারিখে স্বাগতিক ইংল্যান্ডের বিপক্ষে ওডিআই সিরিজের তৃতীয় একদিনের আন্তর্জাতিকে অভিষেক ঘটে। খেলায় তিনি ১০ ওভার বোলিং করে ৬৩ রান খরচায় ৩ উইকেট দখল করেন।   তথ্যসূত্র    আরও দেখুন   জ্যাকব ওরাম  ব্রেন্ডন ম্যাককুলাম  নিউজিল্যান্ড জাতীয় ক্রিকেট দল  ২০১৫ নিউজিল্যান্ড ক্রিকেট দলের জিম্বাবুয়ে সফর   বহিঃসংযোগ       বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার বিষয়শ্রেণী:সেন্ট্রাল ডিস্ট্রিক্টসের ক্রিকেটার বিষয়শ্রেণী:নিউজিল্যান্ডের টুয়েন্টি২০ আন্তর্জাতিক ক্রিকেটার বিষয়শ্রেণী:সাউথ আইল্যান্ডের ক্রিকেটার
কালচোঁ দক্ষিণ বাংলাদেশের চাঁদপুর জেলার অন্তর্গত হাজীগঞ্জ উপজেলার একটি ইউনিয়ন।   আয়তন  কালচোঁ দক্ষিণ ইউনিয়নের আয়তন ৪,০১১ একর।   জনসংখ্যার উপাত্ত  ২০১১ সালের পরিসংখ্যান অনুযায়ী কালচোঁ দক্ষিণ ইউনিয়নের জনসংখ্যা ২৯,৪৪২ জন। এর মধ্যে পুরুষ ১৩,৪২২ জন এবং মহিলা ১৬,০২০ জন। মোট পরিবার ৬,২৩৬টি।   অবস্থান ও সীমানা  হাজীগঞ্জ উপজেলার মধ্যাংশে কালচোঁ দক্ষিণ ইউনিয়নের অবস্থান। এ ইউনিয়নের পশ্চিমে দ্বাদশ গ্রাম ইউনিয়ন ও বাকিলা ইউনিয়ন, দক্ষিণে হাজীগঞ্জ সদর ইউনিয়ন, পূর্বে হাজীগঞ্জ সদর ইউনিয়ন ও হাটিলা পশ্চিম ইউনিয়ন এবং উত্তরে কালচোঁ উত্তর ইউনিয়ন অবস্থিত।   প্রশাসনিক কাঠামো  কালচোঁ দক্ষিণ ইউনিয়ন হাজীগঞ্জ উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম হাজীগঞ্জ থানার আওতাধীন। এটি জাতীয় সংসদের ২৬৪নং নির্বাচনী এলাকা চাঁদপুর-৫ এর অংশ।   শিক্ষা ব্যবস্থা  ২০১১ সালের পরিসংখ্যান অনুযায়ী কালচোঁ দক্ষিণ ইউনিয়নের সাক্ষরতার হার ৫৮.৭%।   শিক্ষা প্রতিষ্ঠান    যোগাযোগ ব্যবস্থা    খাল ও নদী    হাট-বাজার  পিরোজপুর হাজী সাহেবের আড়ং বাজার   দর্শনীয় স্থান    উল্লেখযোগ্য ব্যক্তি    জনপ্রতিনিধি  ১.জনাব গোলাম মোস্তফা স্বপন (চেয়ারম্যান) ২.জনাব মাসুদ বকাউল (মেম্বার ৯নং ওয়ার্ড)   আরও দেখুন   হাজীগঞ্জ উপজেলা  হাজীগঞ্জ থানা  চাঁদপুর জেলা   তথ্যসূত্র    বহিঃসংযোগ   বিষয়শ্রেণী:হাজীগঞ্জ উপজেলার ইউনিয়ন বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
দিনা বিনতে আবদুল হামিদ (; ১৫ ডিসেম্বর, ১৯২৯ - ২১ আগস্ট, ২০১৯) একজন হাশেমি রাজকন্যা এবং ১৯৫৫ সাল থেকে ১৯৫৭ সাল পর্যন্তজর্ডানের রানী ছিলেন  তিনি ছিলেন রাজা হোসেসেনের প্রথম স্ত্রী। তিনি রাজকন্যা আলিয়া বিনতে হোসেনের মা ছিলেন। তিনি কেমব্রিজ বিশ্ববিদ্যালয়ের স্নাতক এবং কায়রো বিশ্ববিদ্যালয়ের ইংরেজি সাহিত্যের একজন প্রাক্তন প্রভাষক।   প্রাথমিক জীবন এবং শিক্ষা  রাজকন্যা দিনার জন্ম ১৯ ডিসেম্বর, ১৯২৯ সালে মিশরের কায়রোতে। তার বাবার নাম শরীফ আবদুল-হামিদ বিন মুহাম্মদ আবদুল-আজিজ আল-আউনের (১৮৯৮-১৯৫৫) এবং তার মায়ের নাম ফাহরিয়া ব্রাভের (১৯৮২)। Royal Ark  আরব অভিজাত শ্রেণীর অনেক শিশুর মতো দিনাকে ইংল্যান্ডের একটি বোর্ডিং স্কুলে পাঠানো হয়েছিল। তারপরে তিনি কেমব্রিজ বিশ্ববিদ্যালয়ের গিরটন কলেজ থেকে ইংরেজি সাহিত্যে একটি ডিগ্রি এবং লন্ডনের বেডফোর্ড কলেজ থেকে সামাজিক বিজ্ঞানে স্নাতকোত্তর ডিপ্লোমা অর্জন করেছিলেন। Shlaim, p. 179-83  দেশে ফেরার পর তিনি কায়রো বিশ্ববিদ্যালয়ে ইংরেজি সাহিত্য ও দর্শনের শিক্ষা দিতে লাগলেন। তিনি তখন তার বাবা মায়ের সঙ্গে বসবাস করতেন।King Hussein, Princess Dina and Princess Alia   জর্দানের রানী  বাম|থাম্ব|300x300পিক্সেল| ১৯৫৫ সালের ১৯ এপ্রিল বাদশাহ হোসেন এবং দিনার বিয়ে হয় ১৯৫২ সালে লন্ডনে ইরাকের এক আত্মীয়ের বাড়িতে দিনা তার চাচাত ভাই হোসেনের সাথে প্রথম সাক্ষাত করেন। বাদশাহ তখন হ্যারো স্কুলে পড়াশোনা করছিলেন যখন দিনা ক্যামব্রিজের গর্টন কলেজে অধ্যয়নরত ছিলেন। স্নাতক শেষ করার পরে তিনি মিশরে ফিরে আসেন। দেশে ফেরার অর হোসেন তার সাথে সাক্ষাৎ করেন।  ১৯৫৪ সালে হোসেন ও দিনার সম্পর্ক সবাইকে জানানো হয়। মিশরের পরবর্তী রাষ্ট্রপতি জামাল আবদেল নাসেরও এই সম্পর্ককে সমর্থন করেছিলেন। ১৯৫৫ সালের ১৯ এপ্রিল রাঘদান প্যালেসে তাদের বিয়ে হয়েছিল।  এ সময় কনের বয়স ছিল ২৬ এবং বরের বয়স ছিলো ১৯ বছর।   তার বিয়ের পরে দিনা জর্দানের রানী হন । লেখক আইসিস ফাহমির মতে, যিনি তাদের বিয়ের দিনে হোসেনের উপস্থিতিতে ফিনারকে সাক্ষাৎকার নিয়েছিলেন, তিনি তাদের বলেছিলেন যে, দিনার কোনও রাজনৈতিক ভূমিকা থাকবে না। ফাহমি উল্লেখ করেন যে, হোসেইন দিনার ওপর নিজের উপর দৃঢ় কর্তৃত্ব প্রয়োগের সিদ্ধান্ত নিয়েছিলেন।   শীঘ্রই এটি স্পষ্ট হয়ে উঠল যে রাজা এবং রানীর মধ্যে সামান্য মিল আছে। ১৯৫৬ সালের ১৩ ফেব্রুয়ারি তিনি তাদের প্রথম সন্তান রাজকন্যা আলিয়াকে জন্ম দিয়েছিলেন। কিন্তু সন্তানের আগমন এই রাজকীয় বিবাহ রক্ষায় কোনও ভূমিকা রাখতে পারেনি।   মরণ  রাজকন্যা দিনা ২১ আগস্ট, ২০১৯ সালে আম্মানে মারা যান।    আন্তর্জাতিক ভূমিকা এবং অবস্থান    দ্য মুসলিম উইমেন অ্যাসোসিয়েশন অফ দ্যা ইউকে এর সম্মানিত সভাপতি ছিলেন   শিরোনাম এবং শৈলী    ১৫ ডিসেম্বর, ১৯২৮ - ১৯ এপ্রিল ১৯৫৫ঃ মাননীয় দিনা বিনতে আবদুল-হামিদ   19 এপ্রিল ১৯৫৫   - ২৪ জুন ১৯৫৭ঃ জর্ডানের রানী   ২৪ জুন ১৯৫৭ - ৭ অক্টোবর, ১৯৭০ঃ  জর্ডানের সম্মানিত রাজকন্যা দিনা আবদুল-হামিদ   ৭ অক্টোবর, ১৯৭০- ২১ আগস্ট, ২০১৯ঃ জর্ডানের রাজকন্যা দিনা আবদুল-হামিদ   তথ্যসূত্র   বিষয়শ্রেণী:আল-হাশিম বিষয়শ্রেণী:২০১৯-এ মৃত্যু বিষয়শ্রেণী:১৯২৯-এ জন্ম বিষয়শ্রেণী:২০শ শতাব্দীর আরব ব্যক্তি বিষয়শ্রেণী:আরব রানী বিষয়শ্রেণী:জর্ডানীয় রাজকন্যা বিষয়শ্রেণী:কায়রো বিশ্ববিদ্যালয়ের প্রাক্তন শিক্ষার্থী বিষয়শ্রেণী:জর্ডানীয় রাজকীয় সঙ্গী
ডান|থাম্ব|308x308পিক্সেল| মুকুট পরিহিত বাহাদুর শাহ জাফর ডান|থাম্ব|313x313পিক্সেল|নেপালের প্রাচীন মুকুট মুকুট হল রাজা বা কোন বীর কর্তৃক তার ক্ষমতা এবং মর্যাদার প্রতীকরূপে মাথায় পড়ার এক প্রকার ঐতিহ্যবাহী অলঙ্করণ বা টুপি বিশেষ। বিস্তৃতভাবে বললে, মুকুট একজন রাজার আধিপত্য বা আধিপত্যের সমর্থক কিছু বিশেষ বিষয়ের প্রতীক। সচরাচর এটি সোনা, রূপা কিংবা হীরার ন্যায় মূল্যবান ধাতু সহযোগে তৈরি করা হয়। চিত্রশিল্পে রাজাকে প্রায়শই মুকুট পরিহিত অবস্থায় চিত্রিত করা হয়।  প্রকার ও ভিন্নতা ইতিহাস বিভিন্ন ছবি thumb|যুক্তরাজ্যর ইম্পেরিয়াল স্টেট ক্রাউন (মুকুট)  thumb|(নকল ২০১২)রাশিয়ার রাজমুকুট  thumb|প্রাচীন নেপাল এর বজ্রচার্যের রীতির মুকুট  thumb|The Seobongchong Golden Crown of Ancient Silla, which is 339th National Treasure of South Korea. It is basically following the standard type of Silla's Crown. It was excavated by Swedish Crown Prince Gustaf VI Adolf in 1926.  thumb|Replica of the crown designed for the Finnish monarch, who was never chosen. A contemporary crown was never crafted, but the replica was made from original drawings in the 1980s.Gemstone Gallery – Visit Kemi  তথ্যসূত্র  বিষয়শ্রেণী:রাজতন্ত্র বিষয়শ্রেণী:আনুষ্ঠানিক চিহ্ন বিষয়শ্রেণী:উষ্ণীশ বিষয়শ্রেণী:গহনার ধরন বিষয়শ্রেণী:রাষ্ট্রীয় আচার ও অনুষ্ঠান বিষয়শ্রেণী:মকুট (উষ্ণীশ)
হরিজন হলো ২০১৪ সালে মুক্তিপ্রাপ্ত একটি পূর্ণদৈর্ঘ্য চলচ্চিত্র। এটি পরিচালনা করেছেন নির্মাতা মির্জা সাখাওয়াৎ হোসেন। চলচ্চিত্রটি ২০১০-২০১১ অর্থবছরে গণপ্রজাতন্ত্রী বাংলাদেশ সরকার কতৃক অনুদানপ্রাপ্ত। এতে কেন্দ্রীয় চরিত্রে অভিনয় করেছেন রোকেয়া প্রাচী, জয়ন্ত চট্টোপাধ্যায়, মামুনুর রশীদ, মাহমুদ সাজ্জাদ, জামিলুর রহমান শাখা, নির্জনা, আব্দুর রহমান কিনা, মির্জা আফরিন, মির্জা আফরিদা, শুভরাজ, আরজুমান্দ আরা বকুল, ইকবাল বাবু, আফফান মিতুল। এটি বাংলাদেশে মুক্তি পায় ২০১৪ সালের ৭ নভেম্বর।   কাহিনী সংক্ষিপ্ত    অভিনয়শিল্পী   রোকেয়া প্রাচী - ভাগ্যলক্ষী  জয়ন্ত চট্টোপাধ্যায় - মঙ্গল  মামুনুর রশীদ - মেওয়া লাল  মাহমুদ সাজ্জাদ - সাংবাদিক  জামিলুর রহমান শাখা - রবি ডোম  নির্জনা - রুপা  আব্দুর রহমান কিনা - হরি  মির্জা আফরিন - রাণী  মির্জা আফরিদা - মিঠাই লাল (শিশুশিল্পী)  মির্জা সাখাওয়াৎ হোসেন - ডাক্তার  শুভরাজ - রঘু  আরজুমান্দ আরা বকুল - সুলেখা  ইকবাল বাবু - কৈলাশ মহাজন  আফফান মিতুল - ভুঁইমালী  ছন্দা - খেয়ালি  মুনা আক্তার - দেবকি  মোহাম্মদ আব্দুল হামিদ - ক্রেতা   সঙ্গীত  সুর ও সঙ্গীত পরিচালনা করেন ঝংকার খন্দকার ও শেখ মিলন। গানের গীতি কথা লিখেন সাইফুল ইসলাম ও নির্মাতা মির্জা সাখাওয়াৎ হোসেন নিজেই।   মুক্তি  হরিজন চলচ্চিত্র ২০১৪ সালের ৭ নভেম্বর মুক্তি পায়।   তথ্যসূত্র    বহিঃসংযোগ        বিষয়শ্রেণী:বাংলাদেশ সরকার অনুদানের চলচ্চিত্র
ফাইজার-বায়োএনটেক কোভিড-১৯ টিকা ফাইজারের সহযোগিতায় বায়োএনটেক দ্বারা তৈরি একটি কোভিড-১৯ টিকা। এর সাংকেতিক নাম বিএনটি১৬২বি২ এবং টিকাটি কমিরনাটি ব্র্যান্ড নামে বিক্রি করা হয়। এটি জরুরী ব্যবহার ও নিয়মিত ব্যবহারের জন্য কঠোর নিয়ন্ত্রণকারী কর্তৃপক্ষ কর্তৃক অনুমোদিত প্রথম কোভিড-১৯ টিকা। টিকাতে টজিনামেরানের সক্রিয় উপাদান রয়েছে।  এটি ইন্ট্রামাসকুলার বা পেশীতে ইনজেকশন দ্বারা প্রয়োগ করা হয়। এটি একটি আরএনএ টিকা, যা নিউক্লিওসাইড-মডিফাইড এমআরএনএ (মোডআরএনএ) দ্বারা গঠিত এসএআরএস-কোভি-২ এর স্পাইক প্রোটিনের একটি রূপান্তরিত রূপকে এনকোডিং করে, যা লিপিড ন্যানো পার্টিকাল গুলিতে আবদ্ধ থাকে। টিকার দুটি মাত্রা তিন সপ্তাহের ব্যবধানে দেওয়া প্রয়োজন। শিশু, গর্ভবতী মহিলা বা ইমিউনোকম্পিউমি ব্যক্তিদের মারাত্মক সংক্রমণ রোধে টিকার কার্যক্ষমতা অজানা।  ২০২০ সালের এপ্রিল মাসে পরীক্ষা শুরু হয়; টিকাটি নভেম্বর মাস পর্যন্ত, ৪০,০০০ এরও বেশি লোকের উপর পরীক্ষা করা হয়। অধ্যয়নের উপাত্তগুলির একটি অন্তর্বর্তী বিশ্লেষণে থেকে জানা যায়, দ্বিতীয় ডোজের সাত দিনের মধ্যে সংক্রমণ প্রতিরোধে ৯০% এরও বেশি সম্ভাব্য কার্যকারিতা পাওয়া যায়। সর্বাধিক সাধারণ পার্শ্ব প্রতিক্রিয়াগুলির মধ্যে রয়েছে ইনজেকশনের স্থানে হালকা থেকে মাঝারি ব্যথা, অবসন্নতা ও মাথাব্যথা। ২০২০ সালের ডিসেম্বর পর্যন্ত, অ্যালার্জির প্রতিক্রিয়াগুলির মতো মারাত্মক পার্শ্ব প্রতিক্রিয়াগুলির প্রতিবেদন খুব কম দেখা গেছে এবং দীর্ঘমেয়াদী জটিলতার কোনও খবর পাওয়া যায়নি।   টীকা   তথ্যসূত্র  বহিঃসংযোগ   করোনা  বিষয়শ্রেণী:কোভিড-১৯ টিকা বিষয়শ্রেণী:রোগীভিত্তিক পরীক্ষণ বিষয়শ্রেণী:মার্কিন কোভিড-১৯ টিকা বিষয়শ্রেণী:ফাইজার বিষয়শ্রেণী:প্রত্যাহারকৃত ঔষধ